R. O. Williams

Bardd Cymraeg oedd Robert Owen Williams (1937 – 20 Medi 2021) neu R.O. Williams.

 Bywgraffiad 
Cafodd ei eni ym 1937, a chafodd ei fagu yn ardal Eifionydd.  Bu'n gweithio fel athro yn Lerpwl, ac yna yn Ysgol y Berwyn yn y Bala. Fe ddysgodd gynganeddu gan Alan Llwyd. Bu farw fis Medi 2021 yn 84 mlwydd oed.

 Barddoniaeth 
R.O. Williams oedd prifardd y gadair Eisteddfod Genedlaethol Cymru Bro Dinefwr 1996, ble'r enillodd gyda'i awdl Grisiau. Anne Frank oedd testun ei awdl, a hynny ar hanner canmlwyddiant ei marwolaeth. Roedd y gadair a enillodd yn un anarferol ar sawl ystyr - defnyddiodd y saer, y Parchedig T. Alwyn Williams, dderw o olion hen bont yn Llandeilo, ac fe fu farw T. Alwyn Williams yn fuan wedi cwblhau'r gadair, cyn yr Eisteddfod.

Enillodd R.O. Williams gadair Eisteddfod Gadeiriol Y Ffôr ar un achlysur hefyd.

 Cyfeiriadau 

Categori:Beirdd Cymraeg
Categori:Genedigaethau 1937
Categori:Marwolaethau 2021
Categori:Pobl o Eifionydd
Categori:Prifeirdd